Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 764

4. A tanúsító szervezet ellenőrzési kötelezettsége. 4.1. Az ellenőrzés célja meggyőződni arról, hogy a gyártó megfelelően teljesíti-e a jóváhagyott minőségbiztosítási rendszerből eredő kötelezettségeket. 4.2. A gyártónak lehetővé kell tennie a 11. § szerinti ellenőrzést és rendelkezésre kell bocsátania — a minőségbiztosítási rendszer dokumentációját, — a biztonsági berendezés műszaki dokumentációját, — a minőségbiztosítási nyilvántartásokat: ellenőrzési jegyzőkönyveket és vizsgálati adatokat, hitelesítési adatokat, az érintett személyzet képesítéséről készült jelentéseket. 4.3. A tanúsító szervezetnek kétévenként meg kell vizsgálnia, hogy a biztonsági berendezés gyártója az engedélyezett minőségbiztosítási rendszert fenntartja és alkalmazza-e. A tanúsító szervezet az időszakos vizsgálatról auditjelentést készít. A tanúsító szervezet évenként rendkívüli ellenőrzést tarthat a rendeletben foglaltak betartásának és a megfelelőségi nyilatkozatok szabályszerűségének megvizsgálása céljából. A tanúsító szervezet dönt az éves vizsgálat és ellenőrzés módjáról, amelynek eredményét jegyzőkönyvbe foglalja, és egy példányát a biztonsági berendezés gyártójának átad. 4.4. Ezen túlmenően a tanúsító szervezet a biztonsági berendezés gyártójánál előzetes bejelentés nélkül ellenőrzést tarthat. Ennek során vizsgálatokat végezhet vagy végeztethet annak ellenőrzésére, hogy a minőségbiztosítási rendszer megfelelően működik-e. Az ellenőrzés eredményéről látogatási jelentést, vizsgálat esetén vizsgálati jegyzőkönyvet ad át a gyártónak.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes